ประกาศธนาคารแห่งประเทศไทยที่ สนส. 47/2551เรื่อง การกําหนดให้ธนาคารพาณิชย์ถือปฏิบัติเรื่องบัตรเงินฝาก------------------------------------อื่นๆ - 1. เหตุผลในการออกประกาศ ธนาคารพาณิชย์สามารถระดมเงินจากประชาชนได้หลายรูปแบบ การออกบัตรเงินฝากเพื่อเป็นหลักฐานในการรับเงินฝากถือเป็นการเพิ่มทางเลือกในการออมเงินให้กับประชาชนอีกทางหนึ่ง ธนาคารแห่งประเทศไทยได้ปรับปรุงหลักเกณฑ์ในเรื่องบัตรเงินฝากที่ออกโดยธนาคารพาณิชย์เพื่อให้สอดคล้องกับสภาวะการบริการทางการเงินในปัจจุบัน โดยยกเลิกข้อจํากัดต่าง ๆ ที่อาจเป็นอุปสรรคต่อการให้บริการแก่ลูกค้าประชาชน ทําให้ธนาคารพาณิชย์สามารถปรับปรุงการให้บริการได้เหมาะสมกับความต้องการของผู้ฝากเงินมากยิ่งขึ้น ในการออกประกาศฉบับนี้เพื่ออ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่เปลี่ยนแปลงไปจากเดิมอื่นๆ - 2. อํานาจตามกฎหมาย อาศัยอํานาจตามความในมาตรา 41 และ มาตรา 44 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้ธนาคารพาณิชย์ถือปฏิบัติเรื่องบัตรเงินฝากตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ประกาศธนาคารแห่งประเทศไทย เรื่อง การกําหนดให้ธนาคารพาณิชย์ถือปฏิบัติในเรื่องบัตรเงินฝาก ลงวันที่ 17 พฤศจิกายน 2549 (หนังสือเวียนที่ ฝนส. (21) ว. 187/2549 ลงวันที่ 6 ธันวาคม 2549)อื่นๆ - 5. เนื้อหา 5.1 ให้ธนาคารพาณิชย์ออกบัตรเงินฝาก เพื่อเป็นหลักฐานการรับฝากเงินและเพื่อแสดงสิทธิของผู้ทรงตราสารที่จะได้รับเงินฝากคืนเมื่อครบกําหนดระยะเวลาอันกําหนดไว้ได้และให้ธนาคารพาณิชย์ซื้อขายหรือแลกเปลี่ยนบัตรเงินฝากที่ออกโดยธนาคารพาณิชย์อื่นหรือบริษัทเงินทุนใด ๆ หรือบัตรเงินฝากที่ธนาคารพาณิชย์นั้นเป็นผู้ออกเองด้วยก็ได้ ทั้งนี้ บัตรเงินฝากที่มีการจ่ายผลตอบแทนที่อ้างอิงกับตัวแปรหรือมีอนุพันธ์ทางการเงินแฝง ไม่ยู่ภายใต้บังคับของประกาศฉบับนี้ แต่อยู่ภายใต้บังคับของประกาศธนาคารแห่งประเทศไทย เรื่อง การอนุญาตให้ธนาคารพาณิชย์ทําธุรกรรมเงินฝากหรือเงินกู้ยืมที่มีอนุพันธ์แฝงและที่แก้ไขเพิ่มเติม รวมทั้งหลักเกณฑ์อื่นที่เกี่ยวข้อง จึงให้ธนาคารพาณิชย์ปฏิบัติตามหลักเกณฑ์ดังกล่าวด้วย 5.2 ธนาคารพาณิชย์สามารถออกบัตรเงินฝากเป็นสกุลเงินบาทหรือสกุลเงินตราต่างประเทศได้ ในกรณีที่ออกเป็นสกุลเงินตราต่างประเทศ ธนาคารพาณิชย์จะต้องปฏิบัติตามเกณฑ์บัญชีเงินฝากเงินตราต่างประเทศ (Foreign Currency Deposits) กฎหมาย ประกาศ และหนังสือเวียนที่ออกตามกฎหมายว่าด้วยการควบคุมการแลกเปลี่ยนเงิน และมาตรการป้องปรามการเก็งกําไรค่าเงินบาทของธนาคารแห่งประเทศไทยโดยเคร่งครัด 5.3 ธนาคารพาณิชย์ต้องมีมาตรการป้องกันการปลอมแปลงและการแก้ไขข้อความบนบัตรเงินฝาก ทั้งนี้ บัตรเงินฝากที่ธนาคารพาณิชย์ออกต้องเป็นไปตามแบบมาตรฐานขั้นต่ํา คือใช้กระดาษสําหรับพิมพ์สิ่งพิมพ์มีค่า (Security Paper) เช่น กระดาบตามมาตรฐาน London Clearing Banks Paper Specification No.1 พร้อมทั้ง มีลายน้ํา (Watermark) ฝังอยู่ในเนื้อกระดาษ 5.4 ระบบควบคุมภายใน ธนาคารพาณิชย์ต้องมีระบบการควบคุมภายในสําหรับกระบวนการต่างๆ ที่เกี่ยวข้องกับการทําธุรกรรมบัตรเงินฝากที่เหมาะสมได้มาตรฐานที่เป็นที่ยอมรับโดยทั่วไปโดยต้องจัดทําระเบียบการควบคุมภายในดังกล่าวให้ครบถ้วนถูกต้องและเป็นปัจจุบัน เพื่อให้ธนาคารแห่งประเทศไทยตรวจสอบ ได้ หรือต้องจัดส่งสําเนาระเบียบการควบคุมภายในให้แก่ธนาคารแห่งประเทศไทยเมื่อมีการร้องขอ โดยระเบียบดังกล่าวอย่างน้อยต้องครอบคลุมวิธีการควบคุมภายใน ดังต่อไปนี้ (1) การแบ่งส่วนงานและอํานาจหน้าที่พนักงานแต่ละระดับที่เกี่ยวข้องกับบัตรเงินฝาก (2) วิธีการในการจัดพิมพ์บัตรเงินฝากและการตรวจรับ (3) การเก็บรักษาบัตรเงินฝากที่ยังมิได้เบิกใช้ รวมทั้งที่ชํารุดและที่ขีดฆ่าหรือยกเลิกการใช้ (4) การเบิกใช้บัตรเงินฝาก (5) การออกบัตรเงินฝาก (6) การเก็บรักษาสําเนาบัตรเงินฝากแต่ละสําเนา (7) การไถ่ถอนบัตรเงินฝาก (8) การซื้อขายบัตรเงินฝากของธนาคารพาณิชย์หรือสถาบันการเงินอื่นและการเก็บรักษาบัตรเงินฝากที่รับซื้อ (9) การตรวจสอบภายในเกี่ยวกับบัตรเงินฝาก 5.5 การออกบัตรเงินฝาก ธนาคารพาณิชย์ต้องดําเนินการ ดังนี้ (1) จดแจ้งชื่อและที่อยู่ที่แท้จริงของผู้ฝากเงินและผู้ไถ่ถอนบัตรเงินฝากไว้ในทะเบียนบัตรเงินฝาก โดยให้ปฏิบัติตามประกาศธนาคารแห่งประเทศไทย เรื่อง การกําหนดให้สถาบันการเงินปฏิบัติในเรื่องการรับฝากเงินหรือรับเงินจากประชาชน และที่แก้ไขเพิ่มเติม (2) จัดทําทะเบียนบัตรเงินฝากที่ออก และ/หรือที่ซื้อขายให้เป็นปัจจุบัน ซึ่งอย่างน้อยต้องมีรายละเอียดเกี่ยวกับชื่อผู้ออกบัตรเงินฝาก วันที่ออกบัตรเงินฝาก วันที่ครบกําหนดสกุลเงิน จํานวนเงินที่ตราไว้ อัตราดอกเบี้ยหรือส่วนลด เงื่อนไขในการจ่ายดอกเบี้ย ชื่อและที่อยู่ของผู้ฝากเงิน ผู้ไถ่ถอน และ/หรือของผู้ซื้อผู้ขายบัตรเงินฝาก 5.6 ธนาคารพาณิชย์ต้องยืนยันความถูกต้องและแท้จริงของบัตรเงินฝากที่ธนาคารพาณิชย์เป็นผู้ออกเมื่อได้รับการร้องขอ 5.7 การเปิดเผยข้อมูลแก่ลูกค้า ธนาคารพาณิชย์ต้องให้ข้อมูลแก่ลูกค้า ดังนี้ (1) ในส่วนของการประกาศและการจ่ายดอกเบี้ยของบัตรเงินฝาก ให้ปฏิบัติตามประกาศธนาคารแห่งประเทศไทย เรื่อง หลักเกณฑ์การปฏิบัติในเรื่องดอกเบี้ย ส่วนลด ค่าบริการต่าง ๆ และเบี้ยปรับ สําหรับธนาคารพาณิชย์ และที่แก้ไขเพิ่มเติม (2) ชี้แจงข้อมูลอื่นที่สําคัญให้ลูกค้าได้ทราบและเข้าใจชัดเจนก่อนรับฝากเงิน เช่น เงื่อนไขการง่ายชําระคืนเงินต้น ดอกเบี้ยหรือดอกเบี้ยคิดลด ค่าใช้ง่ายอื่นของบัตรเงินฝากเป็นต้น รวมถึง เงื่อนไขการจ่ายดอกเบี้ย และ/หรือการไถ่ถอนบัตรเงินฝากก่อนครบกําหนด 5.8 ในกรณีที่ธนาคารพาณิชย์ผู้ออกบัตรเงินฝากจัดให้มีธนาคารพาณิชย์อื่นบริษัทเงินทุน หรือบริษัทหลักทรัพย์รับซื้อขายบัตรเงินฝากที่ตนเป็นผู้ออก ให้ธนาคารพาณิชย์ผู้ออกแจ้งชื่อสถาบันดังกล่าวให้ลูกค้าทราบ รวมทั้งต้องกําหนดเงื่อนไขให้สถาบันดังกล่าวประกาศราคารับซื้อขายและรับซื้อขายตามราคาที่ประกาศนั้นเป็นทางค้าปกติ 5.9 ธนาคารพาณิชย์ต้องตรวจสอบดูแลให้มีการบันทึกบัญชีบัตรเงินฝากที่ออกและที่ซื้อขายให้เป็นไปตามมาตรฐานบัญชีที่เกี่ยวข้อง และปฏิบัติตามกฎหมายหรือกฎเกณฑ์อื่นที่เกี่ยวข้องด้วยอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย